| Surinamo Respublikaol. *Republiek Suriname*
 |
| --- |
| 

|  |  |
| --- | --- |
| Surinamo vėliava | Surinamo herbas |
| Vėliava | Herbas |

 |
| **Himnas:**Surinamo himnas |
| Surinamas žemėlapyje |
| **Valstybinė kalba** | olandų |
| **Sostinė** | Paramaribas |
| **Didžiausias miestas** | Paramaribas |
| **Valstybės vadovai** | Chan Santokhiprezidentas |
| **Plotas**  – Iš viso   – % vandens |   163 270 km2 (90) 1,1 % |
| **Gyventojų**   – 2017  – Tankis |  552 112 (171)2,69 žm./km2 (189) |
| **BVP**  – Iš viso  – BVP gyventojui | 2006 (progn.)3,09 mlrd. $ (163)7 100 $ (90) |
| **Valiuta** | Surinamo doleris |
| **Laiko juosta** – Vasaros laikas | UTC -3 *nėra* |
| **Nepriklausomybė**  | nuo Nyderlandų 1975 m. lapkričio 25 d. |
| **Interneto kodas** | .sr |
| **Šalies tel. kodas** | +597 |

**Surinamo Respublika** (**Surinamas**; anksčiau – **Nyderlandų Gajana**) – valstybė Pietų Amerikos šiaurinėje dalyje. Ribojasi su Prancūzų Gviana rytuose, Brazilija pietuose, Gajana vakaruose ir Atlanto vandenynu šiaurėje.

Istorija
--------

|  |
| --- |
| **Karibų istorija** |
| Aravakai, Karibai |
| Ispanijos Vakarų Indijos |
| Indijų vicekaralystė > Santo Domingo audiencija

---

 |
| Kitų šalių Vakarų Indijos: |
| Prancūzijos, Nyderlandų, Danijos, Švedijos, Kuršo, Britų, Portugalijos, Moskitų Krantas, Britų Hondūras, Prancūzų Gviana, Britų Gajana, Nyderlandų Gajana

---

 |
| Dabartiniai politiniai junginiai: |
| CARICOM, Kuba, Dominikos Respublika, *Gvadelupė*, *Martinika*, *BES salos*, *Aruba*, *Kiurasao*, *Sint Martenas*, *Puerto Rikas*, *JAV Mergelių salos* |

*Pagrindinis straipsnis – Surinamo istorija*.
* 3000 metų pr. m. e. Suriname apsigyveno indėnai aravakai;
* 1581 m. Nyderlandai užėmė teritoriją ir XVII a. pradžioje paskelbė ją savo kolonija;
* 1667 m. Surinamas tapo svarbiu vergų prekybos centru, britai buvo išstumti iš jų valdomų teritorijų.
* 1954 m. Surinamas gavo autonomiją nuo Nyderlandų, o 1975 m. pavyko pasiekti visišką nepriklausomybę.

Politinė sistema
----------------

*Pagrindinis straipsnis – Surinamo politinė sistema*.
Surinamo respublika – parlamentinė konstitucinė demokratija. Konstitucija priimta 1987 m.

Vykdomoji valdžia – vienų rūmų Nacionalinis parlamentas (*De Nationale Assemblée*,DNA), sudarytas iš 51 nario, renkamas 5 metų kadencijai. Prezidentas renkamas 5 metų kadencijai parlamente (2/3 narių dauguma), jis yra vyriausybės vadovas. Jei nepavyksta surinkti 2/3 daugumos, prezidentas renkamas iš Jungtinės asamblėjos (*Verenigde Volksvergadering*, VVV), sudaryto iš Nacionalinio parlamento ir regioninių atstovų. Prezidentas suformuoja 16 ministrų kabinetą. Apygardų valdytojus skiria prezidentas.

Lietuvos užsienio reikalų ministras Linas Linkevičius ir Surinamo nuolatinis atstovas Jungtinėse Tautose Henry L. Mac-Donaldas savo Vyriausybių vardu 2013 m. kovo 26 dieną Niujorke pasirašė bendrą komunikatą, kuriuo užmezgami Lietuvos ir Surinamo diplomatiniai santykiai.

Administracinis suskirstymas
----------------------------

*Pagrindinis straipsnis – Surinamo apygardos*.
Surinamo administracinis suskirstimas
Suriname yra 10 apygardų, iš jų didžiausia daugiau nei pusė šalies užimanti Sipalivinio apygarda:

1. Brokopondo apygarda
2. Komeveino apygarda
3. Korono apygarda
4. Maroveino apygarda
5. Nikerio apygarda
6. Paros apygarda
7. Paramaribo apygarda (sostinės savivaldybė)
8. Saramakos apygarda
9. Sipalivinio apygarda
10. Vanikos apygarda

Smulkiau dalinama į 62 rajonus.

Geografija
----------

Surinamo žemėlapis
*Pagrindinis straipsnis – Surinamo geografija*.
Surinamas yra mažiausia Pietų Amerikos šalis (plotas 163 270 km²). Valstybė išsidėsčiusi Gvianos plokščiakalnio šiaurės rytinėje dalyje. Didžioji šalies dalis kalnuota, kalnagūbriai ir masyvai iškyla virš 1280 m. Aukščiausia šalies vieta (1286 m) yra Julianatopo kalnas Vilhelminos kalnuose. Kiti svarbesni kalnai: Tafelbergas (1026 m), Kasikasima (718 m), Goliatenbergas (358 m). Šalies šiaurėje – žemumos, daugiausia supelkėjusios.

Klimatas subekvatorinis; drėgnas ir karštas. Vidutinė mėnesio temperatūra 26-28 °C. Kritulių iškrenta tarp 2300-3000 mm.

Upės vandeningos, neilgos. Dauguma upių prasideda kalnuose Surinamo pietuose ir teka į šiaurę vandenyno link. Laivybai tinka tik upių žemupiai, nes kitose dalyse gausu krioklių ir slenksčių. Svarbiausios upės: Surinamas, Maroveinas (Maroni), Koranteinas, Koperneimas, Nikeris, Komeveinas. Surinamo centrinėje dalyje suformuotas milžiniškas Brokopondo tvenkinys. Gausu pelkių.

Apie 90 % šalies ploto dengia drėgnieji ekvatoriniai miškai. Jiems apsaugoti įsteigta keletas nacionalinių parkų ir rezervatų (Centrinio Surinamo gamtos rezervatas įtrauktas į UNESCO paveldą). Surinamo šiaurėje – savanos.

Ekonomika
---------

Pelkynai prie Nikerio upės
*Pagrindinis straipsnis – Surinamo ekonomika*.
Svarbiausias Surinamo pajamų šaltinis – boksito (telkiniai Kotikos ir Surinamo upių baseinuose) gavyba ir pramonė. Taip pat auginami bananai ir ryžiai, kertami miškai, išgaunama nafta ir auksas. Žvejyba. Pagrindinis šalies elektros energijos šaltinis – hidroelektrinė ant Brokopondo tvenkinio. Svarbiausi prekybos partneriai – JAV ir Nyderlandai.

Demografija
-----------

*Pagrindinis straipsnis – Surinamo demografija*.
Surinamo vaikai
Suriname gyvena 481 267 gyventojai (2009 m. liepa). Gyventojų tautinė sudėtis labai nevienalytė. Pagrindinės etninės grupės:

* Gausiausia grupė – Surinamo indai (Suriname vadinami hindustaniečiais) (apie 37 %). XIX a. darbininkų iš Indijos (daugiausiai iš Biharo ir Utar Pradešo) palikuonys.
* kreolai (žr. surinamiečiai) – apie 20-31 %. Tai vergų iš Vakarų Afrikos palikuonys (taip pat ir jų bendri ainiai su baltaisiais).
* javiečiai (darbininkai iš buvusios olandų kolonijos – Nyderlandų Rytų Indijos) – iki 15 %.
* „miškiniai negrai" (juodaodžiai bėglių vergų palikuonys) – 10 %.
* Vietinių indėnų gentys – akurijai, aravakai, karibai, trijai ir vajanai (2 %).
* kinai – XIX a. darbininkų palikuonys.
* olandų fermerių palikuonys – apie 5 %.
* žydai.

Pasiskirstymas pagal religijas:

* hinduistai – 27,4 %
* protestantai – 25,2 %
* Romos katalikai – 22,8 %
* musulmonai – 19,6 %
* vietinių religijų atstovai – 5 %

Kreolai ir simaronai – daugiausia katalikai arba protestantai, indai išpažįsta hinduizmą, taip pat ir krikščionybę bei islamą (kaip ir javiečiai). Tarp religinių grupių yra pagarba, skirtingos konfesijos sugyvena taikiai. Demografinė padėtis panaši į kaimyninės Gajanos, tik pastarojoje žymiai mažiau išeivių iš Indonezijos.

Didžioji gyventojų dalis (~90 %) gyvena Paramaribe arba Atlanto pakrantėje. Šalies pietinė dalis gyvenama itin retai. Nyderlanduose taip pat nemažai išeivių iš Surinamo (2005 m. jų buvo 328 300).

Kultūra
-------

*Pagrindinis straipsnis – Surinamo kultūra*.
Dėl savo margos tautinės sudėties, Surinamas neturi vieningų kultūrinių tradicijų. Surinamas turi tradicinę muziką – *kaseko* (afrokaribietiška muzika).

Kita informacija
----------------

* Surinamo miestų sąrašas
* Surinamo ryšiai
* Surinamo transportas
* Surinamo karinės pajėgos
* Surinamo tarptautiniai santykiai
* Surinamo šventės

Šaltiniai
---------

1. ↑
2. ↑   Archyvuota kopija 2019-01-07 iš Wayback Machine projekto.

Nuorodos
--------

|  |  |
| --- | --- |
|  | **Vikiteka: Surinamas** – vaizdinė ir garsinė medžiaga  |

Vikižodynas 

Laisvajame žodyne yra terminas **Surinamas**

|  |  |
| --- | --- |
|  | **Surinamas** – kelionių gidai, susiję su straipsniu |

* Nacionalinė asamblėja
* Surinamo portalas

|  |  |  |  |
| --- | --- | --- | --- |
| 

| Ž • A • RŠalių sąrašas | Amerika |
| --- |
|  |
| 
**Šiaurės Amerika**
JAV | Kanada | Meksika
Kiti politiniai vienetai: Bermudų salos | Grenlandija | Sen Pjeras ir Mikelonas
**Centrinė Amerika**
Belizas | Gvatemala | Hondūras | Kosta Rika | Nikaragva | Panama | Salvadoras
**Karibų jūros regionas**
Antigva ir Barbuda | Bahamos | Barbadosas | Dominika | Dominikos Respublika | Grenada | Haitis | Jamaika | Kuba | Sent Kitsas ir Nevis | Sent Lusija | Sent Vinsentas ir Grenadinai | Trinidadas ir Tobagas
Kiti politiniai vienetai: Angilija | Aruba | Britanijos Mergelių salos | Gvadelupa | JAV Mergelių salos | Kaimanų salos | Karibų Nyderlandai | Kiurasao | Martinika | Montseratas | Puerto Rikas | Sen Martenas | Sint Martenas | Terkso ir Kaikoso salos
**Pietų Amerika**
Argentina | Bolivija | Brazilija | Čilė | Ekvadoras | Gajana | Kolumbija | Paragvajus | Peru | Surinamas | Urugvajus | Venesuela
Kiti politiniai vienetai: Folklando (Malvinų) Salos | Prancūzijos Gviana | Pietų Džordžija ir Pietų Sandvičo salos  |

 |